**KISKŐRÖS VÁROS POLGÁRMESTERE**

**ELŐTERJESZTÉS**

(a Képviselő-testület 2022. december 14-i ülésére)

## TÁRGY: A KISKŐRÖS, Kossuth Lajos út 27. SZÁM ALATTI HELYISÉG INGYENES HASZNÁLATÁNAK MEGHOSSZABBÍTÁSA A Kiskőrös és Környéke Mozgáskorlátozottak Egyesülete RÉSZÉRE

Kiskőrös Város Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésének felhatalmazása alapján a 10/2021. (II. 01.) számú polgármesteri határozatával a Kiskőrös és Környéke Mozgáskorlátozottak Egyesülete (a továbbiakban: Egyesület) részére ingyenes használatba adta a Kiskőrös Város Önkormányzata korlátozottan forgalomképes törzsvagyonát képező Kiskőrös belterület 2442 hrsz-on nyilvántartott, természetben 6200 Kiskőrös, Kossuth Lajos út 27. szám alatti ingatlan területén – a főépület mellett - lévő 46,5 m2 alapterületű épületet (a továbbiakban: helyiség) meghatározott 2 éves időtartamra, 2021. február 01. napjától 2023. január 31. napjáig. Az Egyesület a használatába adott helyiséget ügyfélfogadási, érdekképviseleti, sorstársi és jogi segítségnyújtási feladatai ellátására használja. A teljes ingatlan üzemeltetését - a Képviselő-testület 100/2020. számú határozata alapján - a Kőrösszolg Kft. látja el.

Az Egyesület elnöke kérelmet nyújtott be annak érdekében, hogy Kiskőrös Város Önkormányzata továbbra is biztosítsa a rendelkezésükre bocsátott helyiséget közérdekű tevékenységükkel összefüggő feladataik ellátásához.

A nemzeti vagyonról szóló 2011. évi CXCVI. törvény (a továbbiakban: Nvtv.) 11. § (13) bekezdésében foglaltak szerint a nemzeti vagyon ingyenesen kizárólag közfeladat ellátása, a lakosság közszolgáltatásokkal való ellátása, valamint e feladatok ellátásához szükséges infrastruktúra biztosítása céljából az ahhoz szükséges mértékben hasznosítható, valamint adható vagyonkezelésbe.

Az Nvtv. 11. § (10) bekezdésében foglaltak alapján a nemzeti vagyon hasznosítására vonatkozó szerződés csak természetes személlyel vagy átlátható szervezettel köthető. A hasznosításra irányuló szerződés határozatlan vagy legfeljebb 15 éves határozott időre köthető, amely időszak egy alkalommal legfeljebb 5 évvel meghosszabbító abban az esetben, ha a hasznosításra jogosult valamennyi kötelezettségét szerződésszerűen, késedelem nélkül teljesítette. E bekezdés szerinti korlátozás nem vonatkozik az állammal, költségvetési szervvel, önkormányzattal vagy önkormányzati társulással kötött szerződésre.

Kiskőrös Város Önkormányzata Képviselő-testületének az önkormányzati vagyonról, a vagyon hasznosításáról szóló 26/2012. (XII.19.) önkormányzati rendeletének 27. § (4) bekezdésében foglaltak szerint az önkormányzati vagyon használati, hasznosítási jogának ingyenes átengedésére – az átengedés időtartamától függetlenül – értékhatár nélkül, a nemzeti vagyonról szóló törvényben foglaltakra figyelemmel a Képviselő-testület jogosult.

A fentiekre tekintettel javaslom, hogy a Képviselő-testület a Kiskőrös belterület 2442 hrsz-on nyilvántartott, természetben 6200 Kiskőrös, Kossuth Lajos út 27. szám alatti ingatlan területén lévő 46,5 m2 alapterületű épület ingyenes használatát meghatározott, 5 éves időtartamra, 2023. február 01. napjától 2028. január 31. napjáig meghosszabbítsa a Kiskőrös és Környéke Mozgáskorlátozottak Egyesülete részére.

**Kiskőrös, 2022. december 6.**

**Domonyi László s.k.,**

**polgármester**

### HATÁROZAT-TERVEZET

Kiskőrös Város Önkormányzatának Képviselő-testülete

1. egyetért azzal, hogy a Kiskőrös Város Önkormányzata korlátozottan forgalomképes törzsvagyonát képező, Kiskőrös belterület 2442 hrsz-on nyilvántartott, természetben 6200 Kiskőrös, Kossuth Lajos út 27. szám alatti ingatlan területén lévő 46,5 m2 alapterületű épület ingyenes használatát 2023. február 01. napjától 2028. január 31. napjáig meghosszabbítsa Kiskőrös és Környéke Mozgáskorlátozottak Egyesülete részére, közérdekű tevékenységével összefüggő feladatai ellátása céljából.
2. felhatalmazza a polgármestert a határozat-tervezet mellékletét képező haszonkölcsön-szerződés módosításának aláírására.

**Felelős:** polgármester

**Határidő:** 2023. január 31.